நேற்றைய தலைமுறையை விட இன்றைய தலைமுறை மிகுந்த உள அழுத்தத்தில் உள்ளது. இன்று குழந்தைகள் முதல் பெரியவர்கள் வரை அனைவரும் தெரிந்ததோ தெரியாமலோ உள அழுத்தத்தால் பாதிக்கப்பட்டு உள்ளார்கள். அதற்கான முதல் காரணமாக நான் நினைப்பது சமுதாயத்தாலோ அல்லது தனிப்பட்ட முறையிலோ, நேரடியாகவோ அல்லது மறைமுகமாகவோ “செயல்படுதல்” அதாவது “performance” என்பது கட்டாயமாகியுள்ளதுதான். “perform” பண்ணவில்லை என்றால் நாளை என்ன ஆகும் என்ற கவலை அனைவரையும் ஆட்கொள்ள தொடங்கி உள்ளது. ஒருவித பாதுகாப்பற்ற தன்மையை மனித மனம் எதிர் கொள்ள தொடங்கியள்ளது.